**Adatkezelési tájékoztató**

**személyes adatok kezeléséről, eseti hozzájárulással**

**az Adatkezelő részére A tÁJÉKOZTATÓ SZERINTI bejelentést tevő természetes személyek részére**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-ei 2016/679 Európai Parlamenti és Tanácsi (EU) rendelet (alábbiakban: GDPR vagy Általános Adatvédelmi Rendelet) 13. és 14. cikkei alapján az Adatkezelőaz érintettek részére a személyes adataik kezelésével kapcsolatban az alábbi tájékoztatást adja.

A jelen Adatkezelési Tájékoztató az 1.) pontban meghatározott Adatkezelő szervezeti integritását sértő eseményekre, panaszokra és kockázatokra vonatkozó bejelentések fogadásával és kivizsgálásával kapcsolatos eljárására vonatkozik, amely minden tevékenységi kör esetében alkalmas az etikai értékek és az integritás érvényesítésének biztosítására, valamint a korrupció és a visszaélés hatékony megelőzésére.

Mindemellett Adatkezelő a köztulajdonban álló gazdasági társaságok takarékosabb működéséről szóló 2009. évi CXXII. törvény, valamint a köztulajdonban álló gazdasági társaságok belső kontrollrendszeréről szóló 339/2019. (XII. 23) Korm. rendelet vonatkozó előírásainak Adatkezelő általi megfelelése érdekében kezeli az érintett természetes személyek, valamint a bejelentő természetes személyek személyes adatait.

Jelen Adatkezelési Tájékoztató a fenti körben az Adatkezelő részére **bejelentést tévő természetes személyek** személyes adatainak az Adatkezelő által az integritást sértő események kivizsgálása céljából történő személyes adatkezeléseire vonatkozik.

Az Adatkezelő kifejezetten felhívja a figyelmet arra, hogy **a bejelentéssel érintett természetes személyekre vonatkozó adatkezeléseikre vonatkozó adatkezelési tájékoztatást** a <https://www.mvmnext.hu/Adatvedelem/adatvedelmi-tajekoztatok/adatvedelmi-tajekoztatasok> elérhetőségen megtalálható Általános Munkavállalói Adatkezelési Tájékoztatójukban, különösen, de nem kizárólagosan a Tájékoztató 12. pontjának a „Munkaviszonyból, illetve egyéb jogviszonyból eredő kötelezettségek (pl. etikai elvárások) megszegésének gyanúja esetén vizsgálat lefolytatása, kötelezettségszegés esetén jogkövetkezmények alkalmazása, munkáltatói/megbízói igények érvényesítése.” sorában **adja meg a bejelentéssel érintett természetes személyek részére.**

A bejelentéssel érintett személyek esetében az Adatkezelő adatkezeléseinek jogalapja az Adatkezelő jogos érdeke.

**1. Jelen tájékoztató kapcsán az Adatkezelő**

**Adatkezelő: Grape Solutions Hungary Zártkörűen Működő Részvénytársaság**

Székhelye: 1023 Budapest, Árpád fejedelem útja 26-28.

Postacím: 1023 Budapest, Árpád fejedelem útja 26-28.

Cégjegyzékszáma: 01-10-047087

Honlapjának címe: https://grape.solutions

E-mail cím: support@grape.hu

Telefonszám: +36-1-880-9200

Adatvédelmi tisztviselő: dr. Józan Flóra

Elérhetősége: (Jozan.Flora@nkm.energy)

Képviselő: Márton István adatvédelmi felelős (marton.istvan@grape.solutions)

a továbbiakban: Adatkezelő.

A jelen tájékoztató szempontjából személyes adat azonosított vagy azonosítható természetes személyre (az **Érintett**) vonatkozó bármely információ. Azonosíthatóaz a természetes személy, aki közvetlen vagy közvetett módon, különösen valamely azonosító (például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező) alapján azonosítható.

**2. A jelen adatkezelésre vonatkozó főbb jogszabályok**

* GDPR
* az információs önrendelkezési jogról és az információszabadságról szóló 2011. évi CXII. törvény
* köztulajdonban álló gazdasági társaságok takarékosabb működéséről szóló 2009. évi CXXII. törvény, valamint a köztulajdonban álló gazdasági társaságok belső kontrollrendszeréről 339/2019. (XII. 23) Korm. rendelet

**3. Az adatkezelés jogalapja** a GDPR 6. cikk (1) bekezdésének a) pontja **(hozzájáruláson alapuló adatkezelés)**

**4. Az adatkezelés célja**az Adatkezelő által az integritást sértő események bejelentése esetén ezek kivizsgálása.

**5. A kezelt adatok köre, forrása**

|  |  |
| --- | --- |
| **Az adatkörök megnevezése** | **Miért szükséges?** |
| Név  | A természetes személy azonosításához szükséges. |
| A bejelentő által bejelentésében önkéntesen megadott bármely más személyes adata | A természetes személy azonosításához szükséges. |
| E-mail cím | A vizsgálat megindításának vagy elutasításának tényéről való értesítés érdekében. |

**A kezelt adatok forrása**: közvetlenül az érintett Bejelentő.

**6. Az adatok megismerésére jogosultak**

|  |  |
| --- | --- |
| **Címzettek megnevezése** | **Közlés célja** |
| Az Adatkezelő etikai ügyek kivizsgálásával foglalkozó munkavállalói (etikai megbízott, munkáltatói jogkör gyakorlója, a jogi szakterület compliance területéhez tartozó kijelölt munkatársai) | Az eljárás szempontjából lényeges információk feltárása érdekében. |

Az Érintett személyes adatait fő szabály szerint az Adatkezelő mun\*\*kavállalói ismerhetik meg feladataik ellátása érdekében. Így például az Adatkezelő etikai ügyek kivizsgálásával foglalkozó munkatársai (etikai megbízott, munkáltatói jogkör gyakorlója, a jogi szakterület compliance területhez tartozó kijelölt munkatársai) a bejelentés kivizsgálása érdekében.

A személyes adatok a fenti **Címzettek** részére kerülnek továbbításra. Az Adatkezelő csak kivételes esetben adja át az Érintett személyes adatait állami szervek számára. Így például, amennyiben az Érintett és az Adatkezelő, vagy a bejelentéssel érintett természetes személy között folyamatban levő jogvitában hatósági, bírósági eljárás indul, és az eljáró hatóság, bíróság számára szükséges az Érintett személyes adatait tartalmazó iratok átadása, vagy a rendőrség megkeresi az Adatkezelőt, és a nyomozásához az Érintett személyes adatait tartalmazó iratok továbbítását kéri.

Emellett például az Adatkezelő jogi képviseletét ellátó ügyvéd szintén megismeri a személyes adatokat, ha az Érintett és az Adatkezelő között jogvitára kerül sor.

**7. Az adatkezelés időtartama:** az Érintett hozzájárulásának önkéntes visszavonásáig, egyebekben a kivizsgálás lezárásától számított 5 évig*.*

**8. Adatbiztonság**

Az Adatkezelő az Érintett által megadott személyes adatokat az Adatkezelő székhelyén illetve bejegyzett telephelyén tárolja**.**

Az Adatkezelő megfelelő információbiztonsági intézkedésekkel gondoskodik arról, hogy az érintett személyes adatait védje többek között a jogosulatlan hozzáférés ellen vagy azok jogosulatlan megváltoztatása ellen. Így például a szervereken tárolt személyes adatokhoz való hozzáférés naplózásra kerül, ami alapján mindig ellenőrizhető, ki, mikor, milyen személyes adatokhoz fért hozzá. Az Adatkezelő megfelelő szervezési intézkedésekkel gondoskodik arról, hogy a személyes adatok ne válhassanak hozzáférhetővé meghatározatlan számú személy számára.

**9. Egyéb**

A személyes adatok továbbítása **harmadik országba vagy nemzetközi szervezet részére** **nem történik**.

A jelen Adatkezelési Tájékoztatóban részletezett személyes adat kezelés során **automatizált döntéshozatal, profilalkotás** **nem történik**.

A jelen Adatkezelési Tájékoztató elérhető a https://grape.solutions honlapon.

Az Adatkezelő fenntartja a jogot, hogy a jelen Tájékoztatót egyoldalúan, a jövőre nézve módosítsa. A módosításokról az Érintetteket az Adatkezelő honlapján keresztül tájékoztatja.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Ön (illetve gyermek esetén a szülői felügyeleti jogot gyakorló szülő)

* a bejelentés e-mail útján történő megküldésével, vagy
* a honlapon a checkbox (jelölőnégyzet) bepipálásával, vagy
* a függelékben található nyilatkozat aláírásával

**a jelen Tájékoztató alapján hozzájárul** a fent megjelölt adatkezelési cél érdekében a fent megjelölt személyes adatai Adatkezelő általi kezeléséhez (azaz felvételéhez, rögzítéséhez, rendszerezéséhez, tárolásához, felhasználásához, lekérdezéséhez, továbbításához, zárolásához, törléséhez, megsemmisítéséhez, az adat további felhasználásának megakadályozásához).

A személyes adatok megadása az Ön döntésén múlik.

A hozzájárulását bármikor önkéntesen visszavonhatja, azonban a hozzájárulás visszavonása nem érinti a visszavonás előtti adatkezelés jogszerűségét. Hiányos, ellentmondásos vagy értelmezhetetlen jelölést az Adatkezelőnek a hozzájárulás megtagadásaként kell értelmeznie.

Az információs társadalommal kapcsolatos szolgáltatások igénybevételével kapcsolatosan a 16. életévét be nem töltött gyermek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte.

**10. Az adatkezeléssel kapcsolatos jogok és az adatkezeléssel kapcsolatos jogérvényesítési, jogorvoslati lehetőségek**

**10.1. Az adatkezeléssel kapcsolatos jogok**

Az Érintett kérelmezheti az Adatkezelőnél az alábbiakat:

* tájékoztatását személyes adatai kezeléséről (az adatkezelés megkezdését megelőzően, illetve az adatkezelés során)
* hozzáférést személyes adataihoz (személyes adatai adatkezelő általi rendelkezésére bocsátását),
* személyes adatainak helyesbítését, kiegészítését,
* személyes adatainak – a kötelező adatkezelés kivételével – törlését vagy korlátozását (zárolását),
* joga van az adathordozhatósághoz,
* tiltakozhat személyes adatai kezelése ellen.

Az Érintett személy a 10.2. pont szerint, írásban nyújthatja be érintetti kérelmét az Adatkezelő részére. Az Adatkezelő az Érintett jogszerű kérelmét legfeljebb egy hónapon belül teljesíti, és erről az általa megadott elérhetőségre küldött levélben értesíti.

**10.1.1. A tájékoztatás kéréshez való jog (Általános Adatvédelmi Rendelet 13-14. cikkei alapján)**

Az Érintett személy a 10.2. pont szerint írásban tájékoztatást kérhet az Adatkezelőtől arról, hogy

* milyen személyes adatait,
* milyen jogalapon,
* milyen adatkezelési cél miatt,
* milyen forrásból,
* mennyi ideig kezeli,
* alkalmaz-e adatfeldolgozót, ha igen, az esetleges adatfeldolgozó nevéről, címéről és az adatkezeléssel összefüggő tevékenységéről,
* az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
* az esetleges adatvédelmi incidens körülményeiről, hatásairól és az elhárítására megtett intézkedésekről.

**10.1.2. A hozzáféréshez való jog (Általános Adatvédelmi Rendelet 15. cikke alapján)**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a kezelt személyes adataihoz hozzáférést kapjon, és ezt az Adatkezelőtől a 10.2. pont szerint írásban kérheti.

Az Adatkezelő az adatkezelés tárgyát képező személyes adatok másolatát – ha ez nem ütközik más jogszabályi akadályba - az érintett rendelkezésére bocsátja. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

**10.1.3. A helyesbítéshez, kiegészítéshez való jog (Általános Adatvédelmi Rendelet 16. cikke alapján)**

Az Érintett személy a 10.2. pont szerint írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét vagy postai elérhetőségét vagy kérheti, hogy az Adatkezelő által kezelt bármely pontatlan személyes adatát az Adatkezelő helyesbítse).

Figyelembe véve az adatkezelés célját, az Érintett jogosult arra, hogy kérje az Adatkezelő által kezelt hiányos személyes adatai megfelelő kiegészítését.

**10.1.4. A törléshez való jog (Általános Adatvédelmi Rendelet 17. cikke alapján)**

Az Érintett személy a 10.2. pont szerint írásban kérheti az Adatkezelőtől személyes adatainak a törlését.

A személyes adatok törlése alapvetően akkor kérhető, ha adatkezelésünk az Ön hozzájárulásán alapul, ilyen esetben személyes adatait töröljük.

**10.1.5. A zároláshoz (adatkezelés korlátozásához) való jog (Általános Adatvédelmi Rendelet 18. cikke alapján)**

Az Érintett személy a 10.2. pont szerint írásban kérheti, hogy a személyes adatait az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával).

A zárolás addig tart, amíg az Érintett által megjelölt indok szükségessé teszi az adatok tárolását.

Az adat zárolását kérheti az Érintett például abban az esetben, ha úgy gondolja, hogy a bejelentését az Adatkezelő jogellenesen kezelte, azonban az általa kezdeményezett hatósági vagy bírósági eljárás érdekében szükséges az, hogy a bejelentést az Adatkezelő ne törölje.

Ebben az esetben a hatóság vagy a bíróság megkereséséig az Adatkezelő tovább tárolja a személyes adatot (például az adott bejelentést), ezt követően törli az adatokat.

**10.1.6. Adathordozhatósághoz való jog (Általános Adatvédelmi Rendelet 20. cikke alapján)**

Az Érintett személy a 10.2. pont szerint írásban kérheti, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő, ha:

* az adatkezelés azÁltalános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy
* a 6. cikk (1) bekezdésének b) pontja szerinti szerződésen alapul; és
* az adatkezelés automatizált módon történik.

**10.2. Az adatkezeléssel kapcsolatos jogérvényesítési, jogorvoslati lehetőségek**

**Az Adatkezelő megkeresése**

Javasoljuk, hogy a bírósági vagy hatósági eljárás kezdeményezése előtt az Adatkezelőnek legyen szíves elküldeni a személyes adatai kezelésével kapcsolatos megkeresését, panaszát, hogy azt kivizsgálhassuk és megnyugtatóan orvosolhassuk, illetve 10.1. pont szerinti valamely kérelmét, igényét – annak megalapozottsága esetén - teljesíthessük.

Az Adatkezelő az Érintett 10.1. pont szerinti valamely adatkezeléssel kapcsolatos jogának érvényesítése, adatkezeléssel kapcsolatos tájékoztatás kérése, illetve adatkezeléssel kapcsolatos tiltakozása és panasza esetén indokolatlan késedelem nélkül, a mindenkori jogszabályok által előírt időn belül vizsgálja ki az ügyet, intézkedik a megkereséssel kapcsolatban és nyújt tájékoztatást az ügyben az Érintett személy részére. Szükség esetén, figyelembe véve a megkeresés összetettségét és a megkeresések számát, ez a határidő a jogszabályban írtak szerint meghosszabbítható.

Ha az érintett elektronikus úton nyújtotta be a megkeresést, a tájékoztatást lehetőség szerint elektronikus úton adjuk meg, kivéve, ha az Érintett azt másként kéri. Ha az Adatkezelő nem tesz intézkedést az Érintett megkeresése alapján késedelem nélkül, de legkésőbb a jogszabályban meghatározott határidőben, tájékoztatja az Érintettet az intézkedés elmaradásának, a kérelem teljesítése megtagadásának okairól, valamint arról, hogy az Érintett az alábbiak szerint bírósági vagy hatósági eljárást kezdeményezhet ügyében.

**Az adatkezeléssel kapcsolatos jogai érvényesítése érdekében vagy amennyiben az Adatkezelő által kezelt adataival kapcsolatban bármilyen kérdése, kételye van, illetve adataival kapcsolatban felvilágosítást kér, panaszt kíván előterjeszteni vagy a 10.1. pont szerinti valamely jogával kíván élni, ezt megteheti ún. érintetti kérelemként írásban hagyományos levélben, e-mailben az 1. pontban meghatározott Adatkezelő elérhetőségein keresztül.**

**Bírósági eljárás kezdeményezése**

Az Érintett az Adatkezelő, illetve – az adatfeldolgozó tevékenységi körébe tartozó adatkezelési műveletekkel összefüggésben – az adatfeldolgozó ellen bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti illetékes törvényszék előtt is megindítható.

**Hatósági eljárás kezdeményezése**

Az Érintett a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., honlap: <http://naih.hu>; postacím: 1363 Budapest, Pf. 9.; telefon: +36-1-391-1400; fax: +36-1-391-1410; e mail: ugyfelszolgalat@naih.hu) jogainak érvényesítése érdekében vizsgálatot, illetve hatósági eljárás lefolytatását kezdeményezhet arra hivatkozással, hogy a személyes adatai kezelésével kapcsolatban jogsérelem következett be, vagy annak közvetlen veszélye fennáll, így különösen,

* ha véleménye szerint az Adatkezelő a 10.1. pontban meghatározott érintetti jogainak érvényesítését korlátozza vagy ezen jogainak érvényesítésére irányuló kérelmét elutasítja (vizsgálat kezdeményezése), valamint
* ha megítélése szerint személyes adatainak kezelése során az Adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat (hatósági eljárás lefolytatásának kérelmezése).